《题县簿清心亭》
宋代·邹极

君向池边展旧亭，坐临止水觉心清。暑风菡萏尘难染，霜月苍烝节更明。

对酒独醒公外况，隔墙人语静中声。谁怜老凤堪栖棘，梦断韶音奏九成。

作者简介：抚州宜黄人，字适中，或作通中，号一翁。英宗治平四年进士。累官湖南转运使，时掌盐法者争以羡余希进，极条其不便，遂罢归。后擢度支员外郎。哲宗元祐初除江西提刑。以亲丧力请致仕。有《宜川集》。